ai4bharat/Pralekha huggingface dataset:
பிரதமர் அலுவலகம்
பிரதமரும் கொரிய அதிபரும் நொய்டாவில் செல்பேசி உற்பத்தி தொழிற்சாலையை தொடங்கி வைத்தனர்
பிரதமர் திரு.நரேந்திர மோடி கொரியக் குடியரசின் அதிபர் திரு. மூன் ஜே-இன்-னும் இன்று  நொய்டாவில் சாம்சங் இந்தியா எலெக்ட்ரானிக் பிரைவேட் லிமிடட் நிறுவனத்தின் பெரிய அளவு செல்பேசி உற்பத்தி தொழிற்சாலையை கூட்டாக தொடங்கி வைத்தனர்.
இந்த நிகழ்ச்சியில் பேசிய பிரதமர் இந்தியாவை உலக உற்பத்தி மையமாக உருவாக்கும் பயணத்தில் இந்த நிகழ்ச்சி சிறப்பான ஒன்று என்று வர்ணித்தார். சுமார் 5,000 கோடி ரூபாய் முதலீடு என்பது சாம்சங் நிறுவனத்தின் வர்த்தக தொடர்புகளை இந்தியாவுடன் வலுப்படுத்துவது மட்டுமின்றி இந்தியா-கொரியா இடையேயான உறவிலும் முக்கியத்துவம் வாய்ந்ததாக இருக்கும் என்றார்.
விரைவாகவும் வெளிப்படைத் தன்மையோடும் சேவை வழங்குவது உட்பட சாமானிய மக்களின் வாழ்க்கையை எளிதாக்குவதில் டிஜிட்டல் தொழில்நுட்பம் முக்கிய பங்கு வகிக்கிறது என்றும் பிரதமர் குறிப்பிட்டார். ஸ்மார்ட் ஃபோன்கள், அகண்ட அலைவரிசை, டேட்டா இணைப்பு ஆகியவற்றின் விரிவாக்கம் என்பது இந்தியாவில் டிஜிட்டல் புரட்சியின் அறிகுறிகள் என்று அவர் கூறினார். இந்தச் சூழலில் அரசின் இ-சந்தை, டிஜிட்டல் பரிவர்த்தனைகளின் வளர்ச்சி, பீம் செயலி, ரூபே அட்டைகள் ஆகியவை பற்றியும் அவர் பேசினார்.
‘இந்தியாவில் உற்பத்தி’ என்ற முன்முயற்சி பொருளாதார கொள்கை நடவடிக்கை மட்டுமல்ல, தென்கொரியா போன்ற நட்பு நாடுகளுடன் சிறந்த உறவுகளைப் பேணுவதற்கும் ஆகும் என்று அவர் தெரிவித்தார். புதிய இந்தியாவின் வெளிப்படைத்தன்மையான வர்த்தக கலாச்சாரத்தின் பயனை எடுத்துக்கொள்ள விரும்புகின்ற உலகம் முழுவதும் உள்ள வர்த்தகர்களுக்கு திறந்த அழைப்பு விடுக்கப்பட்டுள்ளது என்றும் அவர் கூறினார். இந்தியாவின் வளர்ந்து வரும் பொருளாதாரமும் அதிகரித்து வரும் புதிய நடுத்தர வர்க்கமும் மிக அதிகமான முதலீட்டு வாய்ப்புகளை உருவாக்கி உள்ளன என்றார்.
உலக அளவில் செல்பேசிகள் தயாரிப்பில் இந்தியா தற்போது 2-ஆவது இடத்தில் உள்ளது என்று குறிப்பிட்ட பிரதமர், கடந்த நான்காண்டு காலத்தில் செல்பேசி தயாரிப்பு தொழிற்சாலைகளின் எண்ணிக்கை வெறும் 2-லிருந்து 120ஆக அதிகரித்துள்ளது என்றார். இது லட்சக்கணக்கான வேலைவாய்ப்புகளை உருவாக்கி உள்ளது என்றும் அவர் கூறினார். கொரியாவின் தொழில்நுட்பம், இந்தியாவின் உற்பத்தி என்ற சேர்க்கையுடனான இந்த புதிய செல்பேசி தொழிற்சாலை மூலம் உலகத்திற்கு மிகச்சிறந்த மென்பொருள் ஆதரவு கிடைக்கும் என்று பிரதமர் உறுதிபட தெரிவித்தார். இதனை ஒரு பலம் என்று வர்ணித்த அவர், இரு நாடுகளின் தொலைநோக்கு திட்டங்கள் பகிர்ந்து கொள்ளப்பட்டு இருப்பதாகவும் கூறினார்.
----
(Visitor Counter : 139
குடியரசுத் துணைத் தலைவர் செயலகம்
புத்த பூர்ணிமாவை முன்னிட்டு குடியரசுத் துணைத் தலைவர் நாட்டு மக்களுக்கு வாழ்த்து
புத்த பூர்ணிமா திருநாளை முன்னிட்டு குடியரசுத் துணைத் தலைவர் திரு.வெங்கையா நாயுடு, நாட்டு மக்களுக்கு வாழ்த்து தெரிவித்துள்ளார்.
அவர் தனது வாழ்த்துச் செய்தியில், “புத்த பிரானின் பிறப்பைக் குறிக்கும் வகையில் கொண்டாடப்படும் புத்த பூர்ணிமா திருநாளை முன்னிட்டு நாட்டு மக்களுக்கு எனது வாழ்த்துகள்.
உண்மை, அறம், நேர்மையின் பாதையில் பயணிக்குமாறு மனித குலத்தை ஊக்குவித்தவர் புத்தபிரான். அவரது போதனைகள், ஆன்மீக விழிப்புணர்வின் வாயிலாக மக்களை விடுதலை பெறச் செய்யும் வழியைக் காட்டின. அமைதி, உண்மை, கருணை என்ற அவரின் போதனைகள் உலகை அறிவொளி பெறச் செய்ததோடு, எல்லா காலங்களுக்கும் பொருத்தமாக இருக்கின்றன.
இந்த கொவிட்-19 பெருந்தொற்று காலத்தில், நாம் அனைவரும் அன்பு, சகிப்புத்தன்மை, கருணை ஆகியவற்றை கடைபிடிப்பது அவசியம், வறுமையில் வாடுவோருக்கு உதவுவோம். கொரோனா வைரஸை எதிர்த்துப் போராடுவதில், தம் உயிரைப் பணயம் வைத்து முன் நிலையில் இருப்போருக்கு நன்றி செலுத்துவோம்”, என்று கூறியுள்ளார்.
(
பிரதமர் அலுவலகம்
உலகளாவிய உள்கட்டமைப்பு மற்றும் முதலீட்டுக்கான கூட்டாண்மை  மற்றும் இந்தியா-மத்திய கிழக்கு-ஐரோப்பா பொருளாதார வழித்தடம் நடைபாதை 
புதுதில்லியில் செப்டம்பர் 9, 2023 அன்று நடைபெற்ற ஜி 20 உச்சிமாநாட்டின் போது, உலகளாவிய உள்கட்டமைப்பு மற்றும் முதலீட்டுக்கான கூட்டாண்மை  மற்றும் இந்தியா-மத்திய கிழக்கு-ஐரோப்பா பொருளாதார வழித்தடம்  குறித்த சிறப்பு நிகழ்ச்சிக்கு பிரதமர் திரு. நரேந்திர மோடி மற்றும் அமெரிக்க ஜனாதிபதி திரு ஜோ பைடன் ஆகியோர் கூட்டாக தலைமை தாங்கினர்.
இந்தியா, மத்திய கிழக்கு மற்றும் ஐரோப்பாவிற்கு இடையிலான பல்வேறு பரிமாணங்களில் உள்கட்டமைப்பை மேம்படுத்தவும், இணைப்பை வலுப்படுத்தவும் அதிக முதலீட்டை ஈர்ப்பதை இந்த நிகழ்வு நோக்கமாகக் கொண்டது.
ஐரோப்பிய யூனியன், பிரான்ஸ், ஜெர்மனி, இத்தாலி, மொரீஷியஸ், ஐக்கிய அரபு அமீரகம், சவுதி அரேபியா ஆகிய நாடுகளின் தலைவர்களும், உலக வங்கியும் இந்த நிகழ்ச்சியில் பங்கேற்றன.
பி.ஜி.ஐ.ஐ என்பது வளரும் நாடுகளில் உள்கட்டமைப்பு இடைவெளியைக் குறைப்பதையும், உலகளவில் நிலையான வளர்ச்சி இலக்குகளில் முன்னேற்றத்தை விரைவுபடுத்த உதவுவதையும் நோக்கமாகக் கொண்ட ஒரு வளர்ச்சி முன்முயற்சியாகும்.
ஐ.எம்.இ.சி இந்தியாவை வளைகுடா பிராந்தியத்துடன் இணைக்கும் கிழக்கு வழித்தடம், வளைகுடா பிராந்தியத்தை ஐரோப்பாவுடன் இணைக்கும் வடக்கு வழித்தடம் ஆகியவற்றைக் கொண்டுள்ளது. இதில் ரயில் மற்றும் கப்பல்-ரயில் போக்குவரத்து கட்டமைப்பு மற்றும் சாலை போக்குவரத்து பாதைகள் அடங்கும்.
பிரதமர் தனது உரையில், பௌதீக, டிஜிட்டல் மற்றும் நிதி இணைப்பின் முக்கியத்துவத்தை எடுத்துரைத்தார். இந்தியாவிற்கும் ஐரோப்பாவிற்கும் இடையிலான பொருளாதார ஒருங்கிணைப்பை மேம்படுத்த ஐ.எம்.இ.சி உதவும் என்று அவர் கூறினார்.
இந்தியா, அமெரிக்கா, சவுதி அரேபியா, ஐக்கிய அரபு அமீரகம், ஐரோப்பிய யூனியன், இத்தாலி, பிரான்ஸ் மற்றும் ஜெர்மனி ஆகிய நாடுகள் ஐ.எம்.இ.சி தொடர்பான புரிந்துணர்வு ஒப்பந்தத்தில் கையெழுத்திட்டன.
----
ANU/SM/PKV/KRS
(
பாதுகாப்பு அமைச்சகம்
எந்தவித அச்சுறுத்தலை எதிர் கொள்ளவும் நாடு தயார் நிலையில் இருக்க வேண்டும்: பாதுகாப்பு அமைச்சர் திரு ராஜ்நாத் சிங்
மறைந்த பல்ராம்ஜி தாஸ் டேன்டன் தொடர் கருத்தரங்கங்களின் ஒரு பகுதியாக ‘தேசிய பாதுகாப்பு' குறித்து காணொலி வாயிலாக மத்திய பாதுகாப்பு அமைச்சர் திரு ராஜ்நாத் சிங் இன்று  உரையாற்றினார்.
தேசிய பாதுகாப்பில் உணர்வுப்பூர்வமாக செயல்படுவதற்கே ஒவ்வொரு அரசும் முன்னுரிமை அளிப்பதாக வலியுறுத்தி, எதிர்வரும் ஆபத்துகள் மற்றும் சவால்களை எதிர்கொள்ள தயாராகவும் விழிப்புடனும் இருப்பதற்கான திடமான நம்பிக்கையே தேசிய பாதுகாப்பு என்று அவர் கூறினார்.
“சுதந்திரத்திற்குப் பிறகு இந்தியாவிற்குள் நிலையில்லா சூழலை உருவாக்க இந்தியாவிற்கு எதிரான சக்திகள் தொடர்ந்து முயற்சிகளை மேற்கொண்டு வருகின்றன. நேரடியாக நம்முடன் போரிட முடியாது என்பதை அவர்கள் உணர்ந்தபின், மறைமுகமான போரில் ஈடுபட்டு வருகிறார்கள். இந்தியாவைக் குறிவைக்க தீவிரவாதிகளுக்கு பயிற்சிகளையும் நிதி உதவிகளையும் அளிக்கத் தொடங்கினார்கள்”, என்று அவர் குறிப்பிட்டார்.
புதிதாக பாதுகாப்பு அச்சுறுத்தல்களை விளைவிக்கும் ஆப்கானிஸ்தான் நாட்டின் சமீபத்திய நிலவரத்தை அரசு உன்னிப்பாக கவனித்து வருவதாக பாதுகாப்பு அமைச்சர் கூறினார். “இந்தியர்களின் பாதுகாப்பு அரசிற்கு மிகவும் முக்கியம். எல்லை தாண்டிய பயங்கரவாதத்தில் ஈடுபடுவதற்கு ஆப்கான் நிலையை இந்தியாவிற்கு எதிரான சக்திகள் வாய்ப்பாகப் பயன்படுத்தவும் நாம் விரும்பவில்லை”, என்று அவர் வலியுறுத்தினார்.
நவீன தொழில்நுட்ப வளர்ச்சியின் காரணமாக தேசிய பாதுகாப்பிற்கு புதிய அச்சுறுத்தல்கள் பெருகி வருவதாக திரு ராஜ்நாத் சிங் மேலும் கூறினார். அது போன்ற சவால்களை எதிர்கொள்வதற்காக தேசிய பாதுகாப்பு முறையை தரம் உயர்த்துவதற்குத் தேவையான அனைத்து நடவடிக்கைகளையும் அரசு மேற்கொண்டு வருகிறது என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750476
-----
(Visitor Counter : 177
உள்துறை அமைச்சகம்
நான்கு மாநிலங்கள், ஒரு யூனியன் பிரதேசத்தின் 19 மாவட்டங்களில் உள்ள 46 எல்லைப்புற பகுதிகளின் விரிவான வளர்ச்சிக்காக மத்திய அரசின் துடிப்புமிக்க கிராமங்கள் திட்டத்திற்கு அரசு ஒப்புதல் அளித்துள்ளது
நான்கு மாநிலங்கள், ஒரு யூனியன் பிரதேசத்தின் 19 மாவட்டங்களில் உள்ள 46 எல்லைப்புற பகுதிகளின் விரிவான வளர்ச்சிக்காக மத்திய அரசின் துடிப்புமிக்க கிராமங்கள் திட்டத்திற்கு அரசு ஒப்புதல் அளித்துள்ளது. இவற்றில் அருணாச்சலப் பிரதேசம், ஹிமாச்சலப் பிரதேசம், சிக்கிம், உத்தராகண்ட் மாநிலங்களும் லடாக் யூனியன் பிரதேசமும் அடங்கும். இத்திட்டத்திற்கு 2022-23ம் ஆண்டு முதல் 2025-26ம் நிதி ஆண்டு வரை 4,800 கோடி ரூபாய் ஒதுக்கப்பட்டுள்ளது.
முதற்கட்டமாக இத்திட்டத்தின் முன்னுரிமை அடிப்படையில் 662 எல்லைப்புற கிராமங்கள் கண்டறியப்பட்டுள்ளன. இதில் அருணாச்சலப் பிரதேசத்தில் 455 கிராமங்களும், ஹிமாச்சலப் பிரதேசத்தில் 75 கிராமங்களும், லடாக்கில் 35 கிராமங்களும், சிக்கிமில் 46 கிராமங்களும், உத்தராகண்டில் 51 கிராமங்களும் இடம் பெற்றுள்ளன.
இத்தகவலை மத்திய உள்துறை இணை அமைச்சர் திரு. நிசித் பிரமானிக் மக்களவையில் எழுத்துப்பூர்வமாக தெரிவித்தார்.
ஜவுளித்துறை அமைச்சகம்
2030-ம் ஆண்டிற்குள் 250 பில்லியன் டாலர் மதிப்பிலான ஜவுளி உற்பத்தி மற்றும் ஏற்றுமதி இலக்கை அடைவதற்கான செயல்திட்டம் குறித்து பியூஷ் கோயல் ஆலோசனை
சர்வதேச சந்தையில் இந்தியாவை நிலைநிறுத்த கூட்டு அர்ப்பணிப்பு தேவை: ஜவுளி அமைச்சகத்தின் சிந்தன் ஷிவிர் நிகழ்ச்சியில் திரு. கோயல்
மத்திய ஜவுளி, நுகர்வோர் விவகாரம், உணவு மற்றும் பொது விநியோகம் மற்றும் வர்த்தகம் மற்றும் தொழில்துறை அமைச்சர் திரு. பியூஷ் கோயல், 2030-ம் ஆண்டிற்குள் 250 பில்லியன் டாலர் ஜவுளி உற்பத்தி மற்றும் 100 பில்லியன் டாலர் ஏற்றுமதி என்ற இலக்கை அடைவதற்கான செயல்திட்டம் குறித்து விவாதித்தார்.
ஜவுளி அமைச்சகம் ஏற்பாடு செய்திருந்த சிந்தன் ஷிவிர் நிகழ்ச்சியில் அதிகாரிகள் மற்றும் ஊழியர்களுடன் கலந்துரையாடிய திரு. கோயல், சர்வதேச போட்டியை எதிர்கொள்ளத் தயாராகும் வகையில் ஜவுளித் துறையை மிகவும் துடிப்பு மிக்கதாக மாற்றுவதற்கான முழுமையான அணுகுமுறையை வலியுறுத்தினார். புத்தாக்க ஆலோசனைகளைக் அறிமுகப்படுத்தும்படி அதிகாரிகளைக் கேட்டுக் கொண்ட அவர், சிறந்த சேவை வழங்கலுக்கான நிறுவன கட்டமைப்பை நெறிப்படுத்துவதன் முக்கியத்துவத்தை அடிக்கோடிட்டுக் காட்டினார்.
ஜவுளித்துறை அமைச்சகம் ஜூலை 18-ம் தேதி அன்று ஏற்பாடு செய்த சிந்தன் ஷிவிர் நிகழ்ச்சியில் இத்துறை தொடர்பான பல்வேறு பிரச்சினைகள் குறித்து விவாதிக்கப்பட்டது.
இந்த அமர்வை மத்திய ஜவுளித்துறை இணையமைச்சர் திருமதி. தர்ஷனா ஜர்தோஷ் தொடங்கி வைத்தார். அவர் நாட்டின் பொருளாதார வளர்ச்சியில் ஜவுளித் துறையின் முக்கியத்துவத்தையும், மதிப்பு சங்கிலியில் அனைத்து பிரிவுகளிலும் வளர்ச்சியை மேம்படுத்துவதில் கூட்டாக கவனம் செலுத்த வேண்டியதன் அவசியத்தையும் எடுத்துரைத்தார்.
சிந்தன் ஷிவிர் நிகழ்ச்சி துறை தொடர்பான முக்கியமான பிரச்சினைகளில் கூட்டாக விவாதித்து தீர்வுகளைக் கண்டுபிடிப்பதற்கான ஒரு தளமாகும் என்று அவர் குறிப்பிட்டார். ஜவுளி அமைச்சகத்தின் கீழ் உள்ள அனைத்து அலுவலகங்களிடையே சிறந்த புரிதலையும் ஒருங்கிணைப்பையும் மேம்படுத்தவும் இது உதவும்.
நாடு முழுவதிலுமிருந்து ஜவுளி அமைச்சகத்தின் அதிகாரிகள் மற்றும் கள அலுவலகங்களைச் சேர்ந்த அதிகாரிகள் நாள் முழுவதும் சிந்தன் ஷிவிர் நிகழ்ச்சியில் கலந்து கொண்டனர். ஏற்றுமதியை ஊக்குவித்தல், முதலீடு- கட்டமைப்பு அளவு மற்றும் அளவீடு; நிலைத்தன்மை; இயற்கையிலிருந்து மனிதனால் உருவாக்கப்பட்ட கண்ணாடியிழை மற்றும் சேவை வழங்கலை மேம்படுத்துதல் ஆகிய ஐந்து தலைப்புகளில் குழு சிந்தனை அமர்வுகள் நடைபெற்றன. அந்தந்த குழுக்களால் முன்வைக்கப்பட்ட பிரச்சினைகளுக்கு குறிப்பிட்ட பரிந்துரைகள் மற்றும் தீர்வுகளை வழங்கி விரிவான விளக்கக்காட்சிகள் வழங்கப்பட்டன. திறன் மேம்பாட்டு ஆணையத்தின் பிரதிநிதிகளால் ஏற்பாடு செய்யப்பட்ட குழுக் கட்டுமான அமர்வு பங்கேற்பாளர்களிடையே தகவல்தொடர்பு மற்றும் தொடர்புகளை மேம்படுத்துவதற்கான வாய்ப்பையும் வழங்கியது.
வாழ்க்கை முறை பயிற்சியாளரும், ஊக்கமளிக்கும் பேச்சாளருமான திரு. கவுர் கோபால் தாஸ் மற்றும் காமா ஆயுர்வேதத்தின் தலைமை நிர்வாக அதிகாரியும் இணை நிறுவனருமான திரு. விவேக் சாஹனி ஆகியோர் பங்கேற்பாளர்களிடையே உரையாற்றி தங்கள் கண்ணோட்டத்தையும் அனுபவத்தையும் பகிர்ந்து கொண்டனர்.
உள்துறை அமைச்சகம்
மணிப்பூரில் பல்வேறு வளர்ச்சித் திட்டங்களைத் தொடங்கி வைத்தார் உள்துறை அமைச்சர் திரு அமித் ஷா
மத்திய உள்துறை அமைச்சர் திரு.அமித் ஷா, மணிப்பூரில் பல்வேறு வளர்ச்சித் திட்டங்களை இன்று துவக்கி வைத்தார். இம்பாலில் மின்னணு அலுவலகம் மற்றும் தௌபால் அணைத் திட்டத்தை காணொலி வாயிலாக அவர் தொடங்கி வைத்தார். சுராசந்த்புர் மருத்துவக்கல்லூரி, மந்த்ரிபுக்ரியில் தொழில்நுட்ப - சிறப்புப் பொருளாதார மண்டலம், புதுதில்லியின் துவாரகாவில் மணிப்பூர் பவன், இம்பாலில் ஒருங்கிணைந்த கண்காணிப்பு மையம் உள்ளிட்ட ஏழு வளர்ச்சித் திட்டங்களுக்கு திரு. அமித் ஷா அடிக்கல் நாட்டினார். வடகிழக்கு மாகாணங்களின் வளர்ச்சிக்கான அமைச்சர் டாக்டர். ஜிதேந்திர சிங், மணிப்பூர் முதல்வர் திரு. என். பிரேன் சிங், சட்டமன்ற சபாநாயகர் மற்றும் விருந்தினர்கள் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு. அமித் ஷா, மருத்துவக் கல்லூரி, தொழில்நுட்ப - சிறப்புப் பொருளாதார மண்டலம் உள்ளிட்ட ஏராளமான திட்டங்கள் ஒரே நாளில் துவங்கப்படுவதன் மூலம் வடகிழக்கு மாகாண வளர்ச்சியின் முக்கிய மைல்கல்லாக இவை அமைகிறது என்று குறிப்பிட்டார். தொழில்நுட்ப - சிறப்புப் பொருளாதார மண்டலம் உருவான பிறகு மணிப்பூரின் மொத்த வளர்ச்சி ஆண்டுக்கு ரூ.4,600 கோடி அதிகரிக்கும் என்றும், சுமார் 44,000 பேருக்கு வேலைவாய்ப்புகள் உருவாகும் என்றும் அவர் கூறினார். மேலும், இந்தியத் தகவல் தொழில்நுட்பக் கழகங்கள் மற்றும் தொழில்நுட்ப - சிறப்புப் பொருளாதார மண்டலங்கள், மணிப்பூரின் இளைஞர்களை உலக அளவில் இணைக்கும் பாலமாக விளங்கும் என்று அவர் குறிப்பிட்டார்.
திரு. நரேந்திர மோடி மற்றும் மாநில முதல்வரின் தலைமையில் முழு அடைப்புகள் இல்லாத, வளர்ச்சிப் பாதையை நோக்கி மணிப்பூர் சென்று கொண்டிருப்பதாக திரு. அமித் ஷா தெரிவித்தார். வடகிழக்கு மாகாணத்தின் வளர்ச்சியில் திரு. மோடி உறுதியாக இருப்பதாகவும், இந்தப் பகுதியின் மக்கள் கொண்டிருக்கும் நம்பிக்கை வீண் போகாது என்றும் அவர் உறுதி அளித்தார்.
தௌபால் திட்டம் குறித்து பேசிய அமைச்சர், கடந்த 2004-ஆம் ஆண்டு திரு. அடல் பிகாரி வாஜ்பாய் ஆட்சிக்காலத்தில் தொடங்கப்பட்ட இந்தத் திட்டத்தின் பணிகள் 2014-ஆம் ஆண்டு வரை துவக்கப்படவில்லை என்றும், 2016-ஆம் ஆண்டு திரு மோடி ரூ. 462 கோடி மதிப்பில் இந்தத் திட்டத்தைத் துவங்கி வைத்ததாக அவர் கூறினார். இந்தத் திட்டத்தின் மூலம் 35,104 ஹெக்டர் நிலத்திற்குப் பாசன வசதி கிடைக்கும் என்றார் அவர்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684003
சுகாதாரம் மற்றும் குடும்ப நலத்துறை அமைச்சகம்
கொரோனா பாதிப்பு: 33 மாநிலங்கள்/ யூனியன் பிரதேசங்களில் 5000-க்கும் குறைவானோருக்கு சிகிச்சை
இந்தியாவில் கொரோனா பாதிப்பு தொடர்ந்து குறைந்து வருகிறது. தற்போது சிகிச்சை பெறுவோரின் எண்ணிக்கை 1.39 லட்சமாகக்  குறைந்துள்ளது. இது நாட்டின் மொத்த பாதிப்பில் 1.28 சதவீதமாகும்.
தேசிய அளவைப் போலவே 33 மாநிலங்களிலும், யூனியன் பிரதேசங்களிலும் கடந்த 24 மணி நேரத்தில் 5000-க்கும் குறைவானோர் மட்டுமே சிகிச்சை பெற்று வருகின்றனர். திரிபுரா, டாமன் டையூ, தாத்ரா நாகர் ஹவேலியில் தற்போது தலா இரண்டு பேர் மட்டுமே சிகிச்சை பெற்று வருகின்றனர்.
பிப்ரவரி 15, 2021 காலை 8 மணி வரை, தமிழகத்தில் 2,47,574 பேர், புதுச்சேரியில் 6,024 பேர் உட்பட, நாடு முழுவதும் சுமார் 83 லட்சம்  பயனாளிகளுக்கு கொவிட் தடுப்பூசி போடப்பட்டுள்ளது.
1,73,729 முகாம்களில் 59,88,113 சுகாதாரப் பணியாளர்களுக்கும் , 24,561 சுகாதாரப் பணியாளர்களுக்கும் , 22,72,621 முன்கள ஊழியர்களுக்கும்  தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 30-ஆம் நாளில்  877 முகாம்களில் 21,437 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
நாட்டில் குணமடைந்தவர்களின் எண்ணிக்கை 1,06,21,220 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.29 சதவீதமாக உயர்ந்துள்ளது.
கடந்த 24 மணி நேரத்தில் 11,649 பேர் புதிதாக பாதிக்கப்பட்டுள்ள நிலையில், 9,489 பேர் குணமடைந்து வீடு திரும்பியுள்ளனர்.
தொடர்ந்து கேரளாவில் அதிகபட்சமாக 4,612 பேரும், மகாராஷ்டிராவில் 4,092 பேரும், தமிழ்நாட்டில் 470 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 90 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698068
சிறுபான்மையினர் நலன் அமைச்சகம்
இந்த ஆண்டு பெருமளவில் மெஹரமில்லாமல் பெண் ஹஜ் பயணிகள் செல்லவுள்ளனர்
இந்திய ஹஜ் யாத்ரீகர்கள் இந்த ஆண்டு ஹஜ்ஜை மேலும் வசதியாகவும், சுலபமாகவும் மேற்கொள்வதற்கான பல்வேறு நடவடிக்கைகளை மத்திய சிறுபான்மையினர் நலத்துறை அமைச்சகம் மேற்கொண்டுள்ளது.
ஹஜ் பயணத்திற்கான விண்ணப்பம் அளிக்கும் முறை மற்றும் யாத்ரீகர்கள் தேர்வு முறை ஆகியவை இணையதளம் வாயிலாக நடைபெற்றது. மொத்தம் 1.84 லட்சம் விண்ணப்பங்கள் பெறப்பட்டன. இதில் 14,935 ஹஜ் விண்ணப்பதாரர்களுக்கு பயண ஒதுக்கீடு உறுதி அளிக்கப்பட்டது. .
இதுவே ஆண் துணையில்லாமல் பெரும் எண்ணிக்கையில் செல்லக் கூடிய பெண்கள் எண்ணிக்கை அளவாகும். தேர்வு முடிவடைந்த பிறகு உடனடியாக தேர்வு செய்யப்பட்டவர்கள் மற்றும் காத்திருப்பவர்கள் பட்டியலில் உள்ளவர்கள் குறித்து இணையதளத்தில் வெளியிடப்பட்டது. தேர்வு செய்யப்பட்ட 1.4 லட்சம் யாத்ரீகர்களுக்கு குறுஞ்செய்தி மூலம் தகவல் அனுப்பப்பட்டது. அதே போல் காத்திருப்போர் பட்டியலில் உள்ளவர்களுக்கும் குறுஞ்செய்தி அனுப்பப்பட்டது.
------
AP/IR/KPG
(Visitor Counter : 92
பிரதமர் அலுவலகம்
மல்யுத்தப் போட்டியின் 50 கிலோ எடைப் பிரிவில் தங்கம் வென்ற வினேஷ் போகாட்டிற்கு பிரதமர் வாழ்த்து
இந்தோனேசியா ஜகார்தா-பளிபங்கில் நடைபெற்றுவரும் 18-வது ஆசிய விளையாட்டுப் போட்டிகள் 2018-ல் மல்யுத்தப் போட்டியின் 50 கிலோ எடைப் பிரிவில் தங்கம் வென்ற வினேஷ் போகாட்டிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“மற்றொரு போட்டி, மற்றொரு பதக்கம்! வினேஷ் போகத்தின் வெற்றியை இந்தியா கொண்டாடுகிறது. ஆசிய விளையாட்டுப் போட்டிகள் 2018-ல் மல்யுத்தப் போட்டியின் 50 கிலோ எடைப் பிரிவில் தங்கம் வென்றதற்காக வினேஷ் போகாட்டிற்கு வாழ்த்துகள். வினேஷின் இந்த தொடர் வெற்றி வளர்ந்துவரும் விளையாட்டு வீரர்களுக்கு ஊக்குவிப்பாக அமையும்”, என்று பிரதமர் தனது வாழ்த்து செய்தியில் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 49.85 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 49.85 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும் கூடுதலாக 20,94,890 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 47,52,49,554 டோஸ் தடுப்பூசி  பயன்படுத்தப்பட்டுள்ளது.
சுமார் 2.75 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741738
குடியரசுத் தலைவர் செயலகம்
குருநானக் பிறந்தநாளை முன்னிட்டு குடியரசுத் தலைவர் வாழ்த்து
குருநானக் தேவ் பிறந்தாள், கொண்டாப்படுவதை முன்னிட்டு, நாட்டு மக்களுக்கு குடியரசுத் தலைவர் திரு ராம்நாத் கோவிந்த் தனது வாழ்த்துக்களை தெரிவித்துள்ளார்.
குடியரசுத் தலைவர் விடுத்துள்ள வாழ்த்து செய்தியில், ‘‘ குருநானக் தேவ்-ன் பிறந்த நாளை முன்னிட்டு, இந்தியாவிலும், வெளிநாட்டிலும் உள்ள அனைத்து மக்களுக்கும், குறிப்பாக சீக்கிய சமுதாய சகோதர, சகோதரிகளுக்கு எனது வாழ்த்துக்களை தெரிவித்துக்கொள்கிறேன்.
குரு நானக் தேவ்-ன் வாழ்க்கை மற்றும் போதனைகள், எல்லா மனிதர்களுக்கும் உத்வேகமாக உள்ளன. ஒற்றுமை, நல்லிணக்கம், சகோதரத்துவம், நகைச்சுவை மற்றும் சேவையின் பாதையை, அவர் மக்களுக்குக் காட்டினார். கடின உழைப்பு, நேர்மை மற்றும் சுய மரியாதை ஆகியவற்றின் அடிப்படையில், வாழ்க்கை முறையை உணர பொருளாதார தத்துவத்தை அவர் வழங்கினார்.
‘கடவுள் ஒருவரே’ என்ற அடிப்படை மந்திரத்தை, தம்மைப் பின்பற்றுபவர்களுக்கு குரு நானக் தேவ் வழங்கினார் மற்றும் ஜாதி, மதம் மற்றும் பாலினம் என பாகுபாடு பார்க்காமல் மனிதனர்கள் அனைவரையும் சமமாக நடத்த வேண்டும் என்பதை அவர் வலியுறுத்தினார். ‘கடவுளை நினைக்கவும், நேர்மையாக உழைக்கவும், பிறருக்கு உதவவும்’ என்ற அவரது செய்தியில், அவரது அனைத்து போதனைகளின் சாரம்சமும் உள்ளது.
குருநானக் தேவ் பிறந்த புனித தினத்தில், அவரது போதனைகளை பின்பற்றும் விதத்தில் நாம் நடந்துகொள்வோம் என உறுதி ஏற்போம்’’ என கூறியுள்ளார்.
பிரதமர் அலுவலகம்
புலிகள் கணக்கெடுப்பில், புலிகளின் எண்ணிக்கை அதிகரித்திருப்பதற்கு பிரதமர் மகிழ்ச்சி
புலிகள் கணக்கெடுப்பில், புலிகளின் எண்ணிக்கை அதிகரித்திருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
ட்விட்டர் பதிவில் அவர் கூறியதாவது:
“புலிகள் கணக்கெடுப்பில் புலிகளின் எண்ணிக்கை உயர்ந்திருப்பது உற்சாகமளிக்கிறது. சம்பந்தப்பட்ட அனைத்து பங்குதாரர்களுக்கும், சுற்றுச்சூழல் ஆர்வலர்களுக்கும் வாழ்த்துகள். இந்த நிலை, புலிகள் மற்றும் இதர விலங்குகளைப் பாதுகாப்பதில் நமக்கு கூடுதல் பொறுப்பை வழங்கியுள்ளது. நமது கலாச்சாரமும் இதைத்தான் கற்றுத் தருகிறது.”
குறு சிறு மற்றும் நடுத்தர தொழில் துறை அமைச்சகம்
ஒடிசா மாநிலம் புவனேஸ்வரில் கிராமத் தொழில் மேம்பாட்டுத் திட்டத்தின் கீழ் கைவினைக் கலைஞர்களுக்கு கருவிகள் மற்றும் உபகரணங்கள் விநியோகம்
செப்டம்பர் 01, 2023 அன்று ஒடிசா மாநிலம் புவனேஸ்வரில் நடைபெற்ற விநியோக விழாவில் குறு, சிறு மற்றும் நடுத்தர நிறுவனங்கள் அமைச்சகத்தின் கதர் மற்றும் கிராமத் தொழில்கள் ஆணையத்தின்  தலைவர் திரு மனோஜ் குமார் பங்கேற்று, கைவினைக் கலைஞர்களுக்கு கருவிகள் மற்றும் இயந்திரங்களை வழங்கினார். இந்நிகழ்ச்சியில், கிராமத் தொழில் மேம்பாட்டுத் திட்டத்தின்  ஒரு பகுதியாக 100 மண்பாண்டத் தொழிலாளர்களுக்கு மின்சார சக்கரங்களும், 75 தோல் கைவினைக் கலைஞர்களுக்கு காலணி இயந்திரக் கருவிகளும் வழங்கப்பட்டன. இந்நிகழ்ச்சியில் புவனேஸ்வர் மக்களவைத் தொகுதி நாடாளுமன்ற உறுப்பினர் திருமதி அபராஜிதா சாரங்கி மற்றும் கிழக்கு மண்டல கே.வி.ஐ.சி உறுப்பினர் திரு மனோஜ் குமார் சிங் ஆகியோரும் கலந்து கொண்டனர்.
புவனேஸ்வரில் உள்ள கலிங்கா இன்ஸ்டிடியூட் ஆப் இண்டஸ்ட்ரியல் டெக்னாலஜி வளாகத்தில் கிராமோத்யோக் விகாஸ் யோஜனா திட்டத்தின் கீழ் கைவினைஞர் சம்மேளன கூட்டம் மற்றும் மண்பாண்ட கண்காட்சிக்கு ஏற்பாடு செய்யப்பட்டிருந்தது. பிரதமர் திரு. நரேந்திர மோடியின் தலைமையின் கீழ் கடந்த 9 ஆண்டுகளில் கே.வி.ஐ.சி.யின் குறிப்பிடத்தக்க சாதனைகளை திருமதி அபராஜிதா சாரங்கி எடுத்துரைத்தார். தற்சார்பு இந்தியா என்ற தொலைநோக்குப் பார்வையை நிறைவேற்றுவதில் கே.வி.ஐ.சி தீவிரமாக பங்களித்து வருகிறது என்றும் கிராமப்புற இந்தியாவில் வேலை வாய்ப்புகளை உருவாக்குவதில் இது முக்கிய பங்கு வகிக்கிறது என்றும் அவர் கூறினார்.
இந்த நிகழ்ச்சியில் பேசிய கதர் மற்றும் கிராமத் தொழில்கள் ஆணையத்தின்  தலைவர் திரு. மனோஜ் குமார், கடந்த 9 ஆண்டுகளில், பிரதமர் திரு. நரேந்திர மோடி இந்தியாவின் தேசிய பாரம்பரியமான "காதி"யை பல்வேறு சர்வதேச தளங்களுக்கு உயர்த்தியுள்ளதாகத் தெரிவித்தார். வறுமையை ஒழிப்பதற்கும், கைவினைஞர்களுக்கு அதிகாரம் அளிப்பதற்கும், பெண்களுக்கு அதிகாரமளித்தலை ஊக்குவிப்பதற்கும், வேலையின்மையை நிவர்த்தி செய்வதற்கும் 'கதர்' ஒரு சக்திவாய்ந்த மற்றும் வெற்றிகரமான கருவி என்பதை பிரதமர் திரு. நரேந்திர மோடி திறம்பட நிலைநிறுத்தியுள்ளதாக அவர் குறிப்பிட்டார். கே.வி.ஐ.சி-யின் தயாரிப்புகள் முந்தைய நிதியாண்டில் முன்னெப்போதும் இல்லாத வகையில் ரூ. 1.34 லட்சம் கோடிக்கு மேல் விற்பனை ஆகி இருப்பதாகவும், இது ஒரு வரலாற்று மைல்கல் சாதனை என்றும் அவர் தெரிவித்தார்.
கலாசாரத்துறை அமைச்சகம்
இசை மற்றும் நாட்டிய பரம்பரை பற்றிய 'தாரா' என்னும் நிகழ்ச்சிக்கு கலாச்சார அமைச்சகம் கல்வி அமைச்சகம் ஏற்பாடு
மத்திய கலாச்சார அமைச்சகம் மற்றும் கல்வி அமைச்சகம் இணைந்து 5-6 தேதிகளில் இசை மற்றும் நாட்டிய பரம்பரை பற்றிய தாரா என்னும் நிகழ்ச்சியை தஞ்சாவூரில் உள்ள சாஸ்த்ரா நிகர்நிலைப் பல்கலைக்கழகத்தில் நடத்தியது.
தாரா என்பது விடுதலையின் அமிர்தப் பெருவிழாவின் கீழ், இந்திய அறிவு அமைப்புகளின் பல களங்களில் விழிப்புணர்வை ஏற்படுத்தவும், பாதுகாக்கவும், மேம்படுத்தவும் நடத்தப்படும் மாநாடுகளின் தொடர் ஆகும்.
நமது கலை மரபுகள் புத்துயிர் பெறவும், பிரபலப்படுத்தவும், உரிய சூழல்களை உருவாக்கவும், சவால்களை திறம்பட எதிர்கொள்ளவும் ஒரு தொலைநோக்கு ஆவணம் 2047 ஐ உருவாக்குவதே இதன் நோக்கமாகும்.
டாக்டர் பத்மா சுப்ரமணியம் , பேராசிரியர் காந்தி எஸ் மூர்த்தி , டாக்டர் ஆர்.சந்திரமௌலி , திரு சீனிவாசன் போன்ற உயரதிகாரிகள் முன்னிலையில் இந்த தாரா நிகழ்ச்சி நடைபெற்றது.
டாக்டர் பத்மா சுப்ரமணியம் தமது சிறப்புரையில், இந்தியாவின் வளமான பாரம்பரியத்தின் பெருமையைப் பாதுகாக்க வேண்டும் என்று கேட்டுக் கொண்டார். இந்தியக் கலைகள் நம்மில் உள்ள தெய்வீகத் தன்மையை உணர்ந்து கொள்வதற்கான ஒரு பாதை என்று அவர் வலியுறுத்தினார். நமது கலை வடிவங்களை மதிப்பவர்களாக தேசத்தின் இளைஞர்கள் இருக்க வேண்டும் என்று அவர் வலியுறுத்தினார்.
அடுத்த இரண்டு நாட்களில் நடந்த தொடர்ச்சியான குழு விவாதங்களில், இசை மற்றும் நிருத்யாவில் கர்நாடக, இந்துஸ்தானி இசை நிகழ்ச்சிகள் நடைபெற்றன. நாடு முழுவதிலுமிருந்து புகழ்பெற்ற பயிற்சியாளர்கள், ஆராய்ச்சியாளர்கள், கண்டுபிடிப்பாளர்கள் மற்றும் கல்வியாளர்கள் இதில் கலந்து கொண்டனர்.
பிரதமர் அலுவலகம்
சுதந்திரப் போராட்ட வீரர் திரு வ. உ. சிதம்பரம் பிள்ளையின் பிறந்த நாளை முன்னிட்டு பிரதமர் அவரை நினைவு கூர்ந்துள்ளார்
சுதந்திரப் போராட்ட வீரர் திரு வ. உ. சிதம்பரம் பிள்ளையின் பிறந்த நாளை முன்னிட்டு பிரதமர் திரு நரேந்திர மோடி அவரை நினைவு கூர்ந்துள்ளார்.
அவர் விடுத்துள்ள சுட்டுரைச் செய்தியில் தெரிவித்திருப்பதாவது:
“திரு வ. உ. சிதம்பரம் பிள்ளையின் பிறந்த நாளை முன்னிட்டு, தொலைநோக்குப் பார்வை உடைய அவரை நினைவு கூர்கிறேன். நமது சுதந்திர இயக்கத்தில் அவர் முன்னோடியாகத் திகழ்ந்தார். தற்சார்பு இந்தியா குறித்து அவர் திட்டமிட்டதுடன், அதை நோக்கி முக்கிய நடவடிக்கைகளை, குறிப்பாக துறைமுகம் மற்றும் கப்பல் துறைகளில் மேற்கொண்டார். அவரால் நாம் மிகுந்த எழுச்சி அடைகிறோம்.”
-------
(
சுகாதாரம் மற்றும் குடும்ப நலத்துறை அமைச்சகம்
10 கோடி கொவிட் பரிசோதனைகளைக் கடந்து இந்தியா சாதனை
இந்தியாவில் கடந்த ஜனவரி மாதம் தொடங்கிய கொவிட்-19 பரிசோதனை அதிகவேகமாக அதிகரித்து வருகிறது. இன்று மொத்த பரிசோதனை 10 கோடி இலக்கை கடந்து இந்தியா சாதனை படைத்துள்ளது.
மற்றொரு சாதனையாக கடந்த 24 மணி நேரத்தில், 14,42,722 கொவிட் பரிசோதனைகள் செய்யப்பட்டுள்ளன.
நாடு முழுவதும் சுமார் 2000 பரிசோதனைக் கூடங்கள் உள்ளதால், நாட்டின் பரிசோதனை திறன் பல மடங்கு அதிகரித்துள்ளது. ஒரு நாளைக்கு 15 லட்சத்துக்கும் அதிகமான பரிசோதனைகள் மேற்கொள்ளப்படுகின்றன. நாட்டில் உள்ள 1989 பரிசோதனைக் கூடங்களில் 1122 அரசு பரிசோதனைக் கூடங்களும் 867 தனியார் பரிசோதனை கூடங்களும் உள்ளன.
அதிகளவிலான பரிசோதனைகள் மேற்கொள்ளப்படுவதால், சிகிச்சை பெறுபவர்களின் எண்ணிக்கை குறைந்துள்ளது. பரவலும் கட்டுப்படுத்தப்பட்டுள்ளது. தீவிர பரிசோதனை மூலம், பாதிக்கப்பட்டோர் அடையாளம் காணப்பட்டு, தரமான சிகிச்சை அளிக்கப்படுவதால் இறப்பு வீதமும் குறைந்துள்ளது.
கடைசி ஒரு கோடி பரிசோதனைகள் கடந்த 9 நாட்களில் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666966